tartuNLP/wikipedia-smugri-20251201 huggingface dataset:
Keisarinpikarililja

Keisarinpikarililja eli keisarinkruunu ("Fritillaria imperialis") on monivuotinen sipulikasvi, joka kukkii toukokuussa. Kasvin korkeus on 70–120 cm. Varsi on tiheälehtinen, mutta harvenee ylöspäin ja on vähän matkaa kukinnon alapuolelta täysin lehdetön. Varren latvassa on noin 8–20 ylälehden ruusuke, jonka alapuolella sijaitsevat 3–5 nuokkuvaa suurta pikarimaista kukkaa. Kukan väri voi olla keltainen, punainen tai oranssi. Jokaisen kehälehden tyvessä on rauhanen, jossa on mesipisara. Kukan tyvessä on kehä mustia pilkkuja.
Kasvi on kasvaa luonnonvaraisena Turkin kaakkoisosissa, läntisessä Iranissa, Intian luoteisosassa ja Afganistanista, ja kasvaa siellä kivikkoisilla rinteillä, pensaikoissa ja pellonpientareilla kalkki- ja ravinnepitoisilla alueilla. Se tuotiin 1500-luvulla Konstantinopolista Wieniin, josta se levitettiin Hollantiin ja Englantiin. Suomessakin kasvia on viljelty jo hyvin pitkään.
Istutusaika on syyskuussa aurinkoiseen tai puolivarjoisaan paikkaan noin 20 cm syvyyteen ja 20–30 cm istutusvälein. Keisarinpikarililja vaatii lämpimän, hyvin ravinteisen ja kalkitun sekä syvämultaisen kasvualustan. Sen nuput ovat kylmänarkoja ja paleltuvat herkästi.
Keisarinpikarililjan uskotaan karkottavan myyriä voimakkaantuoksuisen sipulinsa avulla, jonka takia sitä on käytetty kukka- tai kasvimaassa "myyrien karkottajana". Keisarinpikarililja on myrkyllinen, mutta pienen määrän syöminen ei yleensä aiheuta oireita.
Tarun mukaan keisarinpikarililja oli niin ylpeä kasvi, että se ei kumartanut Jeesuksen ristiinnaulitsemisen johdosta. Sen takia se on siitä asti vuodattanut alati kyyneleitä. Mesipisarat ovat antaneet sille myös nimityksen Marian kyynel.
Kate Smith

Kathryn ”Kate” Elizabeth Smith (1. toukokuuta 1907 Greenville, Virginia – 17. kesäkuuta 1986 Raleigh, Pohjois-Carolina) oli yhdysvaltalainen laulaja. 
Kate Smithin suosio oli huipussaan 1930- ja 1940-luvuilla. Kaikkiaan hän teki yli 2 000 levytystä, joista 19 myi yli miljoona kappaletta. Tunnetuin hänen esittämistään kappaleista on vuonna 1938 levytetty Irving Berlinin ”God Bless America”. Oma radio-ohjelmansa hänellä oli vuosina 1931–1958.
Philadelphia Flyers -jääkiekkojoukkue on käyttänyt Kate Smithin esittämää ”God Bless America” -kappaletta tuomaan onnea tärkeissä otteluissa. Vuoden 1969 jälkeen kappale on esitetty kaikkiaan 134 kertaa ja Flyers on voittanut otteluista 100. Vuosi Smithin kuoleman jälkeen häntä esittävä patsas pystytettiin Flyersin kotihallin edustalle.
Kate Smith on saanut kaksi tähteä Hollywood Walk of Famelle.. Lisäksi hänet on nimetty sekä Radio Hall of Fameen että NAB Hall of Fameen.
Siviilitarkkailija

Siviilitarkkailija on osittain sotilastarkkailijan kaltaisia tehtäviä kriisialueella suorittava Euroopan unionin tarkkailija, jonka tehtävänä on valvoa pääasiassa sitä, että tulitaukoa noudatetaan ja ettei siviiliväestöön kohdistu väkivallantekoja eikä omaisuusrikoksia, kuten asuntojen ryöstelyä tai tuhopolttoja.
Käsite siviilitarkkailija tuli suomen kieleen syyskuussa 2008, kun Venäjän federaatio ja Etelä-Ossetia eivät suostuneet Sarkozyn-Medvedevin rauhansuunnitelman mukaan ottamaan vastaan Etelä-Ossetian tasavallan alueelle tai sen välittömään läheisyyteen entiselle aselepovyöhykkeelle Georgian armeijan sekä Suomen 2008 puheenjohtaman Euroopan turvallisuus- ja yhteistyöjärjestön sotilastarkkailijoita, koska Venäjän federaation ja Etelä-Ossetian tasavallan näkemyksen mukaan Euroopan turvallisuus- ja yhteistyöjärjestö ei ollut varoittanut Georgian asevoimien hyökkäyksestä 7. elokuuta 2008. Lisäksi venäläisessä verkkolehdessä oli epäilys siitä, että joku tai jotkut sotilastarkkailijat olisivat ainakin 2007 vuoden aikana antaneet tietoja Georgian asevoimien tiedustelutehtäviä suorittaneelle yliluutnantille tietoja eteläosseettien 24 puolustusasemasta.
Etyjin jäätyä Euroopan unionin syrjään tarkkailutilanteesta ja lopetettua konsultoinnin, Euroopan unioni ehdotti 150–200 poliisitarkkailijan lähettämistä tukemaan mahdollisesti 20:stä (alun perin 9:stä) 100:aan kasvavaksi suunniteltua Etyjin sotilastarkkailijajoukkoja. Kaikilla siviitarkkailu suorittavilla ei ole suoritettuna poliisin virkatutkintoa tai eivät ole virkavapaalla poliisista. Tämän vuoksi heistä alettiin käyttää nimitystä siviilitarkkailija.
Koska Etyj lakkasi konsultoimasta tilanteessa, on Euroopan unionin ajateltu lähettävän 300 siviilitarkkailijaa.
FK Zorja Luhansk

FK Zorja Luhansk (, ) on jalkapalloseura Luhanskin (ent. "Vorošilovgrad") kaupungista, Ukrainasta. Se pelaa maan korkeimmalla sarjatasolla. 
Historia.
Vuonna 1923 perustettu seura on tunnettu historiansa aikana lukuisilla erilaisilla nimillä: 
Seura pääsi ensi kertaa Neuvostoliiton laajuisiin sarjoihin, B-kakkosliigaan, vuonna 1939 voitettuaan edelliskaudella Ukrainan mestaruuden. Neuvostoliiton pääsarjassa se pelasi ensimmäisen kerran vuonna 1967 voitettuaan edelliskaudella B-liigan kakkoslohkon. Vuonna 1972 seura voitti ensimmäinen ja ainoaksi jääneen Neuvostoliiton mestaruutensa. Pääsarjasta se putosi kaudeksi 1980 ja kauden 1984 päätteeksi kakkosliigaan. Seura nousi vielä kaudeksi 1987 ykkösliigaan yhden kauden ajaksi. Kaudella 1986 se voitti kakkosliigan Ukrainan aluesarjan ja nousi takaisin ykkösliigaan, mutta säilyi sarjassa vain kahden kauden ajan.
Ukrainan itsenäistyttyä Zorja pääsi vuonna 1992 käynnistyneeseen pääsarjaan, mistä se putosi kauden 1995/1996 päätteeksi. Takaisin korkeimmalle sarjatasolle se nousi kaudeksi 2006/2007. Itä-Ukrainan kriisin vuoksi Zorja pelaa kotiottelunsa nykyään Zaporižžjassa.
Fenolipunainen

Fenolipunainen ( C19H14O5S) on heikko happo, jota käytetään pH-indikaattorina ja solutukimuksissa. Fenolipunainen muuttaa väriään keltaisesta punaiseksi pH:n ollessa alueella 6,6–8,0. 
Fenolipunaista valmistetaan fenolin ja o-sulfobentsoehappoanhydridin reaktiolla.
Fenolipunaista käytetään lääketieteessä tutkittaessa munuaisten toimintaa kalorimetrisesti, koska se siirtyy lähes täydellisesti virtsaan . Fenolipunainen on lääketieteellisesti kiinnostava yhdiste myös siksi, että se muistuttaa rakenteeltaan niin paljon estrogeenia, että elimistön estrogeenireseptorit reagoivat siihen eli fenolipunainen toimii estrogeenin matkijana .
Malin Persson Giolito

Malin Persson Giolito (s. 25. syyskuuta 1969 Bromma, Tukholma) on ruotsalainen juristi ja kirjailija.
Persson Gioliton omiin kokemuksiin liittyvä esikoisromaani "Molemmille poskille" ilmestyi vuonna 2008. Se on romaani naisesta, joka irtisanotaan työpaikastaan raskauden vuoksi. Persson Gioliton romaani "Suurin kaikista" (2016) palkittiin Ruotsin dekkariakatemian vuoden parhaana rikosromaanina ja sai Lasiavain-palkinnon 2017. Romaani on julkaistu 32 maassa. Teoksesta on tehty ruotsalainen tv-sarja "Quicksand" (2019).
Persson Giolito on opiskellut yliopistoissa Ruotsissa, Ranskassa ja Belgiassa. Hän työskenteli Pohjolan suurimmassa asianajotoimistossa Mannheimer Swartlingissa ja oli kolmatta kertaa raskaana tultuaan irtisanotuksi. Hän on myöhemmin työskennellyt EU-komissiossa Brysselissä.
Persson Gioliton isä on ruotsalainen dekkarikirjailija Leif G. W. Persson. Hänen puolisonsa on Christophe Giolito, ja heillä on kolme tytärtä.
FK Dnipro

FK Dnipro (, ) on jalkapalloseura Dnipron kaupungista Ukrainasta. Se pelaa maan neljännellä sarjatasolla.
Historia.
Seura perustettiin vuonna 1918 silloisessa Jekaterinoslavissa (nyk. Dnipro) nimellä BRIT ("Brjanski rabotšnyi industrialnyi tehnikum""). 1947 se yhdistyi toisen dnipropetrovskilaisjoukkueen, "Dynamon", kanssa. Historiansa saatossa seura on tunnettu myös nimillä "Petrovets" (1926—1935), "Stal" (1936—1948) ja "Metallurg" (1949—1961) ennen nykyisen nimen käyttöön ottoa vuonna 1962.
Dnipro pelasi pitkään alueellisia alasarjoja kunnes 1968 Valeri Lobanovskyi tuli seuran päävalmentajaksi ja se nousi kolmessa vuodessa Neuvostoliiton pääsarjatasolle ja ylsi 1970-luvulla kahdesti Neuvostoliiton Cupin välierävaiheeseen. 1978 Dnipro putosi pääsarjatasolta, mutta nousi takaisin kahden vuoden kuluttua. Seuran historian menestyksekkäimmät vuodet ajoittuivat 1980-luvulle, jolloin se kuului koko Neuvostoliiton kärkijoukkueisiin ja saavutti muun muassa kaksi liigamestaruutta. Seuran keskeisiin tukijoihin on kuulunut miljardööri Ihor Kolomoiskyi. Ukrainan itsenäistyttyä Dnipro ei enää kyennyt mestaruuksiin, mutta lukeutui kuitenkin pitkään sarjan kärkijoukkueisiin ja ylsi suurimpana saavutuksenaan Eurooppa-liigan finaaliin vuonna 2015. Seura ajautui kuitenkin vakavien talousvaikeuksien myötä syöksykierteeseen ja putosi keväällä 2017 pääsarjasta suoraan kolmannelle sarjatasolle, menettäen suuren osan organisaatiostaan samalle tasolle perustetulle uudelle SK Dnipro-1 -seuralle. Kauden päätteeksi FK Dnipro pudotettiin vielä porrasta alemmas Ukrainan amatöörimestaruussarjaan rangaistuksena talousepäselvyyksistään.
Kgalema Motlanthe

Kgalema Motlanthe (s. 19. heinäkuuta 1949) on eteläafrikkalainen ammattiyhdistysaktivisti, entinen apartheidin vastaisen taistelun johtaja ja ANC:n poliitikko. Syyskuussa 2008 Motlanthe valittiin Etelä-Afrikan virkaatekeväksi presidentiksi huhtikuussa 2009 pidettäviin presidentinvaaleihin asti. Vuosina 2009–2014 Motlanthe toimi Etelä-Afrikan varapresidenttinä.
Kouluaikanaan Motlanthe kiinnostui Steve Bikon johtamasta Musta tietoisuus -liikkeestä. Hänet pidätettiin vuonna 1967 yhdeksitoista kuukaudeksi ANC:n tavoitteiden edistämisestä ja tuomittiin kymmenen vuoden vankeusrangaistukseen vuonna 1977 apartheidin vastaisen toimintansa vuoksi. Vapauduttuaan vuonna 1987 hänet valittiin COSATU:n alaisen "National Union of Mineworkersin" pääsihteeriksi ja Cyril Ramaphosan jälkeen ANC:n pääsihteeriksi. Vuonna 2007 hänet valittiin puolueen varapuheenjohtajaksi.
Leif G. W. Persson

Leif Gustav Willy Persson (s. 12. maaliskuuta 1945 Tukholma) on ruotsalainen kriminologian professori ja kirjailija, joka on kirjoittanut dekkareita.
Persson julkaisi 1970–80-lukujen taittessa kolme romaania ja keskittyi sen jälkeen 20 vuoden ajan ammattikirjallisuuteen ja elokuva- ja televisiokäsikirjoituksiin, kunnes julkaisi hyvinvointiyhteiskuntaa käsittelevän trilogian aloittavan rikosromaanin vuonna 2002.
Perssonin tytär Malin Persson Giolito julkaisi esikoisromaaninsa vuonna 2008.
Geijerin tapaus.
Vuonna 1977 työskennellessään poliisihallinnossa Persson sai aikaan kohun paljastamalla oikeusministeri Lennart Geijerin yhteydet tukholmalaiseen prostituutiorinkiin. Persson erotettiin tapahtuman vuoksi poliisihallinnosta.
Tapaus inspiroi Perssonin kirjoittamaan esikoisromaaninsa "Grisfesten" (suom. "Possujuhla").
Televisio- ja elokuvasovitukset.
Perssonin teoksesta "Possujuhla" on tehty elokuva "Mannen från Mallorca" (1984). Hänen toiseen romaaniinsa "Edunsaajat" pohjaa SVT:n televisiosarja "Profitörerna" (1983). Suomentamattoman "Samhällsbärarna"-teoksen pohjalta on tehty elokuva "I lagens namn" (1986). Perssonin romaanitrilogiasta on tehty televisiosarja "Pyhiinvaeltajan kuolema" ("En pilgrim’s död"). Romaaniin "Toinen aika, toinen elämä" perustuu neliosainen televisiosarja "Neljäs mies".
Yhdysvaltalainen televisiosarja "Backstrom" perustuu Perssonin romaanihenkilöön Evert Bäckströmiin.
Michael Larrabee

Michael ("Mike") Denny Larrabee (2. joulukuuta 1933 – 22. huhtikuuta 2003) oli yhdysvaltalainen yleisurheilija ja Tokion vuoden 1964 olympialaisten kaksinkertainen kultamitalisti.
Elämäkerta.
Michael Larrabee syntyi Hollywoodissa, Kaliforniassa, mutta vietti lapsuutensa saman osavaltion Venturassa. 1950-luvulla lahjakas nuori juoksija sai opiskelustipendin Etelä-Kalifornian yliopistoon, josta hän valmistui pääaineenaan geologia. Larrabee oli vuonna 1955 maailmantilaston seitsemäs ajalla 46,6. Lukuisat loukkaantumiset vaikeuttivat hänen urheilu-uraansa ja aiheuttivat hänen jäämisensä syrjään vuosien 1956 ja 1960 olympialaisista.
Vuosi 1964 oli Larrabeen paras. Aluksi hän voitti Yhdysvaltain mestaruuden 400 metrillä. Sitten hän sivusi olympiakarsinnoissa maailmanennätystä ajalla 44,9, vaikka vaikea vatsarevähdys teki hänen jokaisesta juoksustaan tuskallisen. Larrabee pystyi vammansa takia syömään vain kevyitä aterioita parin tunnin välein. Tokiossa Larrabee oli finaalin puolimatkassa viimeisenä ja viimeisessä kaarteessa viidentenä, mutta ohitti loppusuoralla kaikki kanssakilpailijansa voittaen ajalla 45,1. Pitkässä viestissä Larrabee juoksi toisen osuuden USA:n ottaessa kultaa maailmanennätysajalla 3.00,7.
Tokion kisojen jälkeen Larrabee työskenteli matematiikanopettajana, hoiti juomienkuljetusyritystä veljensä kanssa sekä työskenteli osa-aikaisesti Adidaksen Yhdysvaltain yleisurheiluosaston kenkäedustajana.
Larrabee kilpaili vielä ikämiehenä ja alitti 400 metrillä ajan 49 sekuntia 16 vuotena peräkkäin. Hän harrasti myös tennistä, laitesukellusta, hiihtoa, vaeltamista ja vuorikiipeilyä.
Larrabeen havaittiin sairastavan pitkälle edennyttä haimasyöpää vuonna 2001 ja hänelle annettiin vain muutama viikko elinaikaa. Tästä huolimatta kemoterapia auttoi ja Larrabee eli vielä kaksi vuotta. Hän kuoli kotonaan Kalifornian Santa Mariassa 69-vuotiaana.
Alan Lomax

Alan Lomax (15. tammikuuta 1915 Austin, Texas – 19. heinäkuuta 2002 Safety Harbor, Florida) oli yhdysvaltalainen folkloristi ja musiikkitieteilijä. Lomax tunnetaan erityisesti kansanmusiikin kenttätutkimuksestaan, hän äänitti tuhansia lauluja Yhdysvalloissa, Britanniassa, Irlannissa, Karibialla, Italiassa ja Espanjassa.
Alan Lomax oli musiikki- ja kansatieteen uranuurtajan John Lomaxin poika. Alan aloitti uransa 1933 isänsä kanssa äänittämällä maatyöläisten ja vankien esittämiä lauluja Texasissa, Louisianassa ja Mississippissä. Hän opiskeli filosofiaa University of Texas at Austinissa. Vuosina 1936–1942 Lomax työskenteli Yhdysvaltain kongressin kirjaston kansanmusiikin arkistossa. Tuhansien laulujen lisäksi Lomax äänitti monien tunnettujen kansanmuusikoiden haastatteluja. Näitä olivat muun muassa Woody Guthrie, Lead Belly, Muddy Waters, Jelly Roll Morton, irlantilainen laulaja Margaret Barry, skotlantilainen balladilaulaja Jeannie Robertson ja Harry Cox Norfolkista Englannista. Hänen Kongressin kirjastolle jättämässään aineistossa on 5 000 tuntia musiikkiäänitteitä, 120 000 metriä filmiä, 2 500 videonauhaa ja runsaasti muistiinpanoja.
Jouduttuaan kommunistivainojen takia FBI:n tarkkailuun Lomax muutti 1950-luvulla Lontooseen, jossa hän toimitti 18-osaisen levyantologian "Columbia World Library of Folk and Primitive Music". Palattuaan New Yorkiin vuonna 1959 hän järjesti konsertin, jossa ensi kertaa Carnegie Hallissa rock'n'rollia ja bluegrassia. Samana vuonna hän teki musiikinkeräysmatkan Yhdysvaltain etelävaltioihin yhdessä silloisen naisystävänsä folklaulaja Shirley Collinsin kanssa ja äänitti useita tunteja musiikkia esittäjinä muun muassa Almeda Riddle, Hobart Smith ja Bessie Jones. Matka huipentui Mississippi Fred McDowellin löytämiseen. Hänen löytöihinsä kuuluvat myös Muddy Waters, Jelly Roll Morton ja Lead Belly. Matkan tuloksena syntyi levykokoelma "Sounds of the South". 
Lomax avusti Carl Sagania Voyagerin kultaisen levyn kokoamisessa. Kahden Voyager-luotaimen mukana vuonna 1977 lähetetty levy sisältää näytteitä Maan musiikista.
Lomax sai National Medal of Arts -palkinnon presidentti Reaganilta vuonna 1986, ja vuonna 2000 Kongressin kirjasto valitsi hänet eläväksi legendaksi ("Living Legend"). Tulanen yliopisto myönsi Lomaxille vuonna 2001 filosofian kunniatohtorin arvon.
Lomax äänitti matkoillaan myös suomensukuisia laulajia ja muusikkoja, kertoo J. Karjalainen, jolle tieto tuli hänen esiintyessään 2006 Yhdysvalloissa Lännen-Jukkana.
John Szwed on kirjoittanut ensimmäisen Lomaxin elämäkerran, "The Man Who Recorded the World", jota kriitikko luonnehtii perusteelliseksi, tasapainoiseksi ja peittelemättömäksi.
Awaodori

Awaodori-juhla () järjestetään vuosittain Bon-viikolla Tokushimassa, Tokushiman prefektuurin pääkaupungissa Shikokulla Japanissa.
Juhla alkaa elokuun 12. päivänä ja kestää muutaman päivän. Sen aikaan useat tanssiryhmät eri puolilta Japania saapuvat tanssimaan ja laulamaan Awaodori-laulua.
Esikunta

Esikunta (lyhenne ”E”) tarkoittaa asevoimissa johto-organisaatiota, joka toimii komentajan apuna. Esikunta kerää komentajalle päätöksenteossa tarvittavat tiedot, valmistelee käskyt, ohjeet ja suunnitelmat sekä välittää nämä esikunnan alaisille joukoille. Suuri esikunta jakaantuu osastoihin ja toimistoihin, pienempi pelkästään toimistoihin.
Asevoimien komentajan esikuntaa kutsutaan yleisesikunnaksi tai pääesikunnaksi taikka sodan aikana päämajaksi. Suurten maiden maa-, meri- ja ilmavoimilla on oma yleisesikuntansa.
Suomen puolustusvoimain komentajan esikuntana on vuodesta 1945 toiminut pääesikunta, jonka päällikkönä on pääesikunnan päällikkö. Rauhan aikana omia esikuntia on ilmavoimilla, maavoimilla, merivoimilla, divisioonilla, prikaateilla ja pataljoonilla.
Komentoesikunta.
Komentoesikunta on lähellä etulinjaa sijaitseva esikunnan osa, josta joukkojen komentaja johtaa taistelua. Esikunnan toinen osa, "selustaesikunta", sijaitsee kauempana taistelutoiminnasta ja huolehtii erityisesti joukkojen huollosta. Sekä komentoesikunta että selustaesikunta toimivat tarvittaessa toisen "varaesikuntana".
Esikuntapäällikkö.
Esikuntapäällikkö ("ep") on komentajan esikunnan johtaja ja komentajan lähin apulainen. Hän toimii usein myös komentajan sijaisena tämän poissa ollessa. Esikuntapäällikkö johtaa esikunnan työtä ja esittelee komentajalle päätöksenteossa tarvittavat asiat. Esikuntapäällikkö löytyy lähes jokaisesta esikunnasta, vain aivan pienimmistä esikunnista sellainen saattaa puuttua.
Esikuntakomppania.
Esikuntakomppania ("EK") on esikuntaa avustava sotilasyksikkö, johon kuuluu huolto-, kuljetus-, lähetti-, suojelu-, toimisto- ja vartiohenkilöstöä. Esikuntakomppania palvelee sekä esikunnan johtamistoimintaa että esikunnan sisäistä työskentelyä.
Suomen puolustusvoimissa esikuntakomppanioita on maa- ja ilmavoimissa. Aikaisemmin myös Pääesikunnan organisaatioon on kuulunut Esikuntakomppania/PE.
Tykistöaselajeissa esikuntakomppaniaa vastaa esikuntapatteri.
Esikunnat Suomen puolustusvoimissa.
Nykyään virallisen ohjeen mukaan Suomen puolustusvoimien yksikköjen lyhenteissä ei Naton rauhankumppanuuden vuoksi ole enää pieniä kirjaimia Nato-käytänteiden mukaisesti. Näin ollen käsitteen rakentuminen ei ole visuaalisesti enää yhtä selvää kuin aikaisemmin.
Jossain lyhenteissä, joissa ”E” on viimeinen kirjain, ei kirjain välttämättä tarkoita esikuntaa. Tällaisia poikkeuksia ovat olleet muun muassa
Ramsay

Ramsay voi tarkoittaa seuraavia:
Henkilöitä.
Sukunimi.
Lisää Ramsay-sukunimeä kantaneita henkilöitä mainitaan ja henkilöiden kuulumisesta skotlantilaiseen Ramsay-sukuun tai sen suomalaiseen haaraan kerrotaan kyseisiä sukuja käsittelevissä artikkeleissa.
Täydellinen maailma (elokuva)

Täydellinen maailma ("A Perfect World") on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993.
Juoni.
Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut.
Arvioita.
"Video-oppaassa" vuodelta 1994 Bello Romano pitää "Täydellistä maailmaa" onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" pitää elokuvaa paikoin paikallaan polkevana ja antaa sille kaksi ja puoli tähteä neljästä.
AFL-CIO

AFL-CIO () on yhdysvaltalaisten ammattijärjestöjen kattojärjestö ja Ammattiyhdistysliikkeen maailmanjärjestön ITUC:n jäsenjärjestö. AFL-CIO on perustettu vuonna 1955, kun AFL ja CIO-ammattijärjestöt yhdistyivät CIO:n puheenjohtajan Walter Reutherin käymissä neuvotteluissa. Järjestössä on yli 10 miljoonaa jäsentä. Suurin AFL-CIO:n työntekijäjärjestöistä on valtion, osavaltioiden ja kuntien työntekijäjärjestö (AFSCME), jossa on yli miljoonaa jäsentä. AFL-CIO:lla on vähän valtaa sen jäsenliittojen asioihin.
Historia.
AFL-CIO:lla oli kansainvälinen osasto, jonka johdossa toimi vuosina 1955-74 Jay Lovestone. AFL-CIO lobbasi vuonna 1964 säädettyä Civil Rights Act -lakia, jonka 7. luvussa kiellettiin törkein työntekijöiden syrjintä. Vuonna 1965 se perusti järjestön nimeltä A. Philip Randolph Institute. Vietnamin sodassa se puolusti Yhdysvaltojen hallituksen politiikkaa. AFL-CIO joutui puolustuskannalle Ronald Reaganin hallintoa vastaan ja rahoitti Solidarity Dayn joukkomielenosoitusta Washingtonissa syyskuussa 1981.
Hallinto.
Hallituksen nykyiset jäsenet:
Keskianomalia

Keskianomalia M on taivaankappaleen paikkavektorin kulma kuvitteellisella ympyräradalla, jonka keskipiste vastaa ellipsiradan polttopisteiden keskiarvoa ja nopeus ellipsiradan keskinopeutta. Kuvitteellinen ympyrärata on apuympyrä, jota käytetään apuna kappaleen todellisen paikan laskemisessa. Keskianomalia ilmoitetaan perihelin tai vastaavan lähimmän etäisyyden suhteen ja planeetan liikkeen suuntaan.
1. Taivaankappaleen keskianomalia "M" radiaaneina kaavasta
formula_1
, jossa t on radalla kulunut aika ja T kiertoaika.
Jos keskianomalia on täysi ympyrä eli 360 astetta tai 2*pii radiaania, kappale on kiertänyt koko taivaankappaleen.
Laskeminen.
Monesti keskianomalia M ilmoitetaan radiaaneina ajan suhteen, jolloin
formula_2
jossa t on kappaleen radallaan kulkema aika, T kiertoaika, ja M2-M1 on keskianomalia M radiaaneina.
Astrodynamiikassa keskianomalia M lasketaan
formula_3
jossa:
Ja toisaalta Keplerin yhtälön mukaan:
formula_9
jossa:
Marko Đoković

Marko Đoković (s. 20. elokuuta 1991) on serbialainen tennispelaaja. Hänen veljensä on maailman tämän hetken parhaimpiin tennispelaajiin kuuluva Novak Đoković. Parhaimmillaan Marko on ollut ATP-maailmanlistan sijalla 628 marraskuussa 2010.
Marko Đoković osallistui nelinpelipelaajana ATP-turnaukseen ensimmäisen kerran heinäkuussa 2007. Veljensä Novak Đokovićin kanssa hän hävisi Umaqin turnauksen ensimmäisellä kierroksella ranskalaisparille Mathieu Montcourt / Edouard Roger-Vasselin eräluvuin 5–7, 1–6.
Ensiesiintymisensä ATP-turnauksen kaksinpelin pääsarjassa Marko Đoković suoritti syyskuussa 2008 Bangkokissa, jonka turnaukseen hän sai villin kortin. Hän hävisi ensimmäisellä kierroksella Jarkko Niemiselle eräluvuin 2–6, 0–6. Samassa turnauksessa hän pelasi nelinpeliä Novakin kanssa, mutta he hävisivät ensimmäisellä kierroksella Fabrice Santorolle ja Jo-Wilfried Tsongalle.
Ensimmäisen ATP-tason voittonsa Đoković saavutti Serbia Openin nelinpelissä Darko Madjarovskin kanssa. He voittivat toukokuussa 2009 pelatussa ensimmäisen kierroksen ottelussa ykköseksi sijoitetun parin, Daniel Nestor / Nenad Zimonjić luvuin 7–6, 2–6, 10–6.
Ulla Jokisalo

Ulla Hannele Jokisalo (s. 27. tammikuuta 1955 Kannus) on suomalainen valokuvaaja ja kuvataiteilija, joka on työskennellyt myös Taideteollisen korkeakoulun valokuvataiteen professorina. Hän on osaltaan vaikuttanut siihen, että valokuvasta on tullut Suomessa keskeinen nykytaiteen ilmaisumuoto.
Elämä ja ura.
Jokisalo opiskeli vuodesta 1977 lähtien Taideteollisen korkeakoulun valokuvataiteen osastolla, josta hän valmistui taiteen maisteriksi vuonna 1983. Jokisalo halusi tulla taiteilijaksi ja päätyi valokuvataiteeseen, vaikka ei opiskelunsa alussa tiennyt valokuvauksen tekniikasta juuri mitään. Hän työskenteli Taideteollisen korkeakoulun tuntiopettajana vuosina 1984–2001 ja valokuvataiteen professorina vuodesta 2002 lähtien, vuosina 2004–2009 taiteilijaprofessorina. Tämän jälkeen hän sai viisivuotisen taiteilija-apurahan. Lisäksi hän oli tuntiopettajana Helsingin yliopistossa vuosina 1984–1988 ja Kuvataideakatemiassa 1989–1992. 
Useimpia Jokisalon teoksia voidaan luonnehtia omaelämäkerrallisiksi sekä oman kielen ja identiteetin rakentamiseksi. Hänen kuvallisessa ajattelussaan sekoittuvat menneisyys ja nykyhetki sekä todellisuus ja fiktio. Teoksissa muisti ja muistikuvat ovat olleet usein keskeisinä lähtökohtina, ja merkittävinä kuvien teemoina ovat olleet lapsuus ja nuoruus sekä äidin ja tyttären väliset suhteet. Valokuvat ovat Jokisalon teoksissa yleensä vain perusmateriaalia, josta hän työstää montaasimaisen teoksen muun muassa leikkaamalla ja ompelemalla, ja johon hän liittää myös muita elementtejä kuten saksia, neuloja tai lankoja.
Jokisalon teoksissa on usein nähty feministisiä ja psykoanalyyttisiä viittauksia, jotka luovat teoksiin syvempiä kuvatasoja ja kerronnan ulottuvuuksia. Kuvissa voi nähdä viittauksia pelkoihin ja uhkiin, mielipahaan ja ahdistaviin roolimuotteihin sekä psyyken koskemattomuuden loukkaamiseen. Syvemmillä tasoilla teoksissa voidaankin nähdä intensiivisiä tuskan ja intohimon ilmauksia sekä voimakkaita vallan, kärsimyksen ja alistumisen symboleita. Tuoreimpien teosten perusteella häntä on luonnehdittu fantasiafeministiksi.
Palkinnot ja tunnustukset.
Vuonna 2001 valtion valokuvataidetoimikunta myönsi Jokisalolle valokuvataiteen valtionpalkinnon. Vuosina 2004–2009 Jokisalo toimi taiteen keskustoimikunnan nimittämänä taiteilijaprofessorina. Vuonna 2010 Jokisalo palkittiin Pro Finlandia -kunniamerkillä.
Eksentrinen anomalia

Eksentrinen anomalia E on taivaankappaleen paikkavektorin kulman ja periapsiksen välinen kulma mitattuna keskuskappaleesta heijastettuna apuympyrälle.
Se on ellipsirataa kiertävän taivaankappaleen paikkaa laskettaessa käytetty apuluku, joka saadaan laskettua radan eksentrisyydestä ja keskianomaliasta.
Eksentrinen anomalia.
Kun tunnetaan kappaleen etäisyys keskuskappaleesta r, radan isoakselin puolikas a ja kappaleen radan eksentrisyys e, saadaan eksentrinen anomalia E
formula_1
Keskianomalian M ja eksentrisen anomalian E välinen suhde on
formula_2
Yhtälöä voi ratkoa iteroiden aloittaen 
formula_3 ja käyttäen yhtälöä formula_4.
Jos eksentrisyys e on alle 0.6627434 eli formula_5 niin 
"E':n ja "ν":n, todellisen anomalian väline suhde on
formula_9
tai
formula_10
Säteen eli paikkavektorin itseisarvon ja anomalian suhde on
formula_11
ja
formula_12
Walter Lapeyre

Walter Lapeyre (s. 9. helmikuuta 1976 Pau) on ranskalainen pistooliampuja.
Lapeyre on saavuttanut MM-kilpailuissa miesten sarjassa joukkuepronssia 10 m ilmapistoolissa Zagrebissa 2008. Lisäksi hän on saavuttanut poikien sarjassa joukkuehopeaa 10 m ilmapistoolissa ja 25 m vakiopistoolissa, sekä joukkuepronssia 25 m urheilupistoolissa Milanossa 1994.
Olympialaisissa Pekingissä 2008 Lapeyre oli kuudes 10 m ilmapistoolissa tuloksella 680.3 (581+99.3), jolla hän 1.7 pisteen päähän pronssista, ja 24. 50 m pistoolissa tuloksella 552, jolla hän jäi finaalipaikasta seitsemän pisteen päähän.
Oleh Omeltšuk

Oleh Petrovitš Omeltšuk (, s. 7. kesäkuuta 1983) on ukrainalainen pistooliampuja ja olympiamitalisti.
Omeltšuk on saavuttanut MM-kilpailuissa Lahdessa 2002 poikien joukkuekultaa 50 m vapaapistoolissa.
Olympialaisissa Pekingissä 2008 Omeltšuk oli 50 m pistoolissa neljäs tuloksella 658,9 (563 + 95,9), häviten pronssin Vladimir Isakoville uusinnassa 9,1–6,5, ja 10 m ilmapistoolissa 16. tuloksella 579, jolla hän jäi kahden pisteen päähän finaalipaikasta.
Tokion olympialaisissa 2020 Omeltšuk voitti yhdessä Olena Kostevytšin kanssa pronssia sekajoukkueen ilmapistoolikilpailussa.
Walther P22

Walther P22 on Carl Walther GmbH Sportwaffenin valmistama .22 LR -kaliiperinen massasulkuinen, itselataava pistooli. Tavallisen P22-version lisäksi asetta valmistetaan pidempipiippuisena P22 Target -mallina. Mallit ovat keskenään yhteensopivia, joten piippuosan voi myös vaihtaa. Suomessa piippua ei voi laillisesti vaihtaa Target-mallissa lyhyempään, koska ase muutoksen jälkeen alittaa taskuaseelle asetetun kokorajan.
Ase on varustettu sekä yksi- että kaksitoimisella laukaisulla sekä säädettävällä takatähtäimellä.
Toiminta ja rakenne.
Walther P22-pistooli on lippaallinen, itselataava, massasulkuinen pistooli, ilman lukon ja luistin jäykkäyhteyttä.
Aseen piippu (pituus 127 mm) ja lukko on valmistettu teräksestä. Piipun päähän on asennettu suujarrua muistuttava kevytmetallista valmistettu koristekappale, joka käytännössä toimii muovista valmistetun jyvän kiinnitysalustana.
Elburs

Elburs tai Elbursvuoret on vuorijono Iranin pohjoisosissa. Se ulottuu Armenian rajalta Kaspianmerelle ja idässä Turkmenistanin ja Afganistanin rajoille. Lähi-idän korkein vuori, Damavand (5 610 m), on osa Elbursia.
Vuorijono on kapea, leveydeltään vain 60–130 kilometriä. Sen korkeimmissa osissa on useita laskettelukeskuksia.
Elbursvuoria ei tule sekoittaa Venäjän Kaukasuksella sijaitsevaan Elbrus-vuoreen.
Adam Beechen

Adam Beechen (s. 22. joulukuuta 1968 Illinois, Yhdysvallat) on yhdysvaltalainen sarjakuvien kirjoittaja, joka tunnetaan kenties parhaiten "Countdown to Final Crisis" -sarjakuvan yhteiskirjoituksesta muun muassa Paul Dinin, Tony Bedardin ja Jimmy Palmiottin kanssa. Sarjakuvien parissa hän kirjoittanut tarinoita enimmäkseen DC Comicsille muun muassa Robinista ja Teinititaaneista. Näiden lisäksi Beechen on käsikirjoittanut jaksoja animaatiosarjoihin, kuten "Ipanat", "Jackie Chan seikkailee", "" ja "The Batman".
Kristiina Kokko

Kristiina Susanna Kokko (o.s. "Nieminen", s. 16. tammikuuta 1978) on suomalainen poliitikko. Hän toimii kunta- ja alueministeri Anna-Kaisa Ikosen ja tiede- ja kulttuuriministeri Sari Multalan valtiosihteerinä. Aiemmin hän on toiminut kokoomuksen puoluesihteerinä 2019–2024 ja toimen ohessa vapaa-aikanaan pappina. Ennen valintaansa puoluesihteeriksi Kokko työskenteli Akavan kehityspäällikkönä. Hän kuuluu Helsingin hiippakunnan papistoon. Hän on työskennellyt aikaisemmin seurakuntapastorina Lauttasaaren seurakunnassa. 
Ura ja elämä.
Kokko kirjoitti ylioppilaaksi Munkkiniemen yhteiskoulusta vuonna 1996 ja valmistui Helia-ammattikorkeakoulusta tradenomiksi vuonna 2001. Hän on valmistunut teologian maisteriksi Helsingin yliopistosta 2014. Hän toimi vuosina 1997–1999 Tradenomiliiton pääsihteerinä ja vuosina 1999-2001 SAMOK:n pääsihteerinä. Kokko toimi Kokoomuksen Opiskelijaliitto Tuhatkunnan puheenjohtajana vuosina 2002–2003.
Kokko toimi kansanedustaja Paula Risikon eduskunta-avustajana vuonna 2003 ja kansanedustaja Heikki A. Ollilan eduskunta-avustajana vuonna 2004–2007. Lisäksi hän työskenteli Kansallisen Sivistysliiton väliaikaisena pääsihteerinä vuosina 2004–2007.
Kokko työskenteli vuosina 2008–2009 kokoomuksen puoluetoimistolla poliittisena suunnittelijana. Hän toimi sisäasiainministeri Anne Holmlundin erityisavustajana vuosina 2009–2011 ja varapuhemies Pekka Ravin erityisavustajana vuosina 2011–2012.
Vuosina 2012–2014 Kokko työskenteli Akavan asiantuntijana. Hän oli 2014–2015 Sanni Grahn-Laasosen erityisavustajana ympäristöministeriössä ja vuonna 2015 erityisavustajana opetus- ja kulttuuriministeriössä.
Kokko palasi Akavalle vuonna 2015, jossa hän työskenteli kehityspäällikkönä vuoteen 2019 saakka. Kokko vihittiin papiksi 10. joulukuuta 2017. Vuonna 2017–2018 Kokko työskenteli Lauttasaaren seurakunnassa seurakuntapappina. Kokko toimi vuonna 2019 kokoomuksen ministeriryhmän sihteerinä ja Petteri Orpon erityisavustajana valtiovarainministeriössä.
Syyskuussa 2019 Kokko valittiin kokoomuksen puoluevaltuustossa yksimielisesti uudeksi puoluesihteeriksi. Kokoomus voitti vuoden 2021 kuntavaalit, vuoden 2022 aluevaalit ja vuoden 2023 eduskuntavaalit hänen vetämänään. Presidentinvaaleissa 2024 hän toimi Alexander Stubbin kampanjapäällikkönä, kun Stubb valittiin tasavallan presidentiksi.
Luottamustehtävät.
Kokko on Helsingin seudun ympäristöpalveluiden (HSY) hallituksen jäsen. Kokko on toiminut vuodesta 2018 Uudenmaan lottaperinneyhdistyksen puheenjohtajana. Hän toimi Toimihenkilöjärjestöjen sivistysliiton puheenjohtajana 2018-2019. Hän on toiminut Ylioppilaiden terveydenhoitosäätiö YTHS:n hallituksen puheenjohtajana 2011–2017 ja oli vuosien 2001–2017 aikana Helsingin kaupungin luottamustoimissa Helsingin Juhlaviikkojen säätiön hallituksen jäsenenä, opetuslautakunnan ja kirjasto- ja kulttuurilautakunnan jäsenenä, ammattikorkeakoulu Stadian johtokunnan jäsenenä sekä kaupunginvaltuuston varajäsenenä.
Yksityiselämä.
Kokolla on kolme poikaa.
Hän on cheerleading-valmentaja ja entinen kv-tason tuomari cheerleadingissa ja cheertanssissa. Ansioistaan cheerleadingin parissa hänelle on myönnetty Suomen cheerleadingliiton kultainen ansiomerkki.
Le Sommeil

Le Sommeil (), joka tunnetaan myös nimellä Les Dormeuses on ranskalaisen realistisen taidemaalari Gustave Courbet'n (1819–1877) kooltaan 135 x 200 cm oleva öljyvärimaalaus vuodelta 1866.
Maalaus esittää kaksi alastonta nukkuvaa naista makaamassa vuoteella jalat yhteen kietoutuneina, vieressä rikkoutunut helminauha. Maalaus on samanaikaisesti sekä hämmentävän provokatiivinen että täynnä viattomuutta. Sitä on pidetty Courbet'n uneksimista ja ruumiin hekumallista kauneutta ylistävänä mestariteoksena.
Toimeksianto taulun maalaamiseksi tuli taiteen keräilijältä ja turkkilaiselta diplomaatilta Khalil-Beyltä. Sen toisena mallina tiedetään toimineen Courbet'n ja James McNeill Whistlerin kuuluisien maalausten mallin Joanna Hiffernanin, jonka uskotaan toimineen myös muun muassa Courbet'n samana vuonna maalaaman "Maailman alkuperän" mallina.
Gourbet'n signeeraus "G. Courbet, 66" löytyy maalauksen oikeasta alareunasta.
Maalaus kuuluu nykyään Pariisin Petit Palaisin kokoelmiin.
Osaa mieskin sanoittaa

Osaa mieskin sanoittaa – Mikko Saarelan lyriikoita Eestä Äffään on Poko Rekordsin julkaisema kokoelmalevy, joka sisältää otsikkonsa mukaisesti Mikko Saarelan sanoituksia. Levy julkaistiin 1. lokakuuta 2008.
Albumi on jaettu teemoittain viiteen osaan: Rakkauslauluja, Lauluja rauhasta ja suvaitsevaisuudesta, Luonnon ja eläinten puolesta, Politiikkaa sekä Popmusiikista ja populaarikulttuurista. Levyn kansivihko sisältää Saarelan omat kommentit tekstien taustoista.
Karl Hägg

Karl Axel Hägg (16. tammikuuta 1888 Porvoo – 22. toukokuuta 1956) oli suomalainen jääkäriluutnantti. Hänen vanhempansa olivat työmies Gustaf Hägg ja Amanda Gustafsson. Hänet vihittiin avioliittoon vuonna 1919 Hilja Maria Meskasen kanssa.
Opinnot.
Hägg kävi kansakoulun ja suoritti yksityisesti keskikoulukurssin Viipurin reaalikoulussa vuonna 1925. Hän suoritti liikuntakasvatuskurssin Jyväskylässä vuonna 1919 ja Divisioonantalousaliupseerikurssin vuonna 1938 sekä armeijan palotorjuntakurssin vuonna 1944. 
Jääkärikausi.
Hägg työskenteli merimiehenä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. 
"Katso myös: Suomen sisällissota"
Suomen sisällissota.
Hägg astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen laivamiehenä pataljoonan kotimaahan tykistöpatteria kuljettavaan höyrylaiva S/S Castoriin. Suomeen hän kumminkin rantautui laivasta vasta toukokuun alussa 1918 ja hänet komennettiin 4. toukokuuta 1918 alkaen 1. jääkärirykmentin 2. jääkäripataljoonaan 3. komppaniaan, mistä muodostettiin myöhemmin Kaartin Jääkäripataljoona. 
Sisällissodan jälkeinen aika.
Hägg siirrettiin 12. heinäkuuta 1918 koulutusaliupseeriksi Pioneerikoulutuspataljoonaan, josta hänet siirrettiin edelleen 18. kesäkuuta 1919 Pioneeripataljoona 2:een, mistä hänet siirrettiin 6. syyskuuta 1927 Erilliseen kenttälennätinkomppaniaan ja 15. syyskuuta 1928 alkaen Karjalan kaartin rykmenttiin toimitusjoukkueen vääpeliksi ja 1. toukokuuta 1934 alkaen Pioneeripataljoonaan aliupseerikoulun vääpeliksi. Omien töidensä ohella hän oli myös komennettuna Kouvolan ratarakennustyökomennuskunnan johtajana vuonna 1923 ja Helsingin tykistökoeampumaradan räjäytystöiden johtajana vuosina 1926–1927. 
Opetustoimi.
Hägg toimi koulutusaliupseerina Kadettikoulussa vuonna 1919 ja ratsuväen upseerien ja aliupseerien pioneerikursseilla vuonna 1919 ja Reserviupseerikoulun ja upseerien pioneerikursseilla vuonna 1921 sekä uudelleen Reserviupseerikoulussa vuosina 1922–1923. 
Talvi- ja jatkosota.
Hägg osallistui talvisotaan 25. Pioneerikomppanian vääpelinä ja varapäällikkönä ja osallistui viivytystaisteluihin Salmi–Pitkäranta-akselilla ja mottitaisteluihin Laatokan pohjoispuolella. Välirauhan aikana hän toimi talousupseerina Pioneerikoulutuskomppaniassa ja talouspäällikkönä Pioneeripataljoona 2:ssa ja myöhemmin komppanianpäällikkönä. Jatkosodan puhjettua hänet komennettiin 7. Siltakomppanian päälliköksi ja edelleen Pioneeripataljoona 25:n ase- ja viestiupseeriksi, kunnes hänet sijoitettiin Pioneerikoulutuskomppanian komendantin apulaiseksi, hevos- ja majoitusupseeriksi sekä palopäälliköksi. Vakinaisesta palveluksesta hän erosi sotien jälkeen ja muutti Korialle ja ryhtyi liikemieheksi. Hänet haudattiin Porvooseen.
Tampere Unitedin kausi 2008

Tampere United lähti Veikkausliiga-kauteen 2008 hallitsevana mestarina. Kausi oli Tampere Unitedin yhdeksäs pääsarjatasolla. Joukkueen valmentajana toimi Ari Hjelm.
United teki ennen kauden alkua muutamia pelaajahankintoja, koska seuran urheilutoimenjohtajaksi siirtynyt Jarkko Wiss ja opiskeluihin keskittyvä Miki Sipiläinen lopettivat pelaajauransa kauteen 2007 jälkeen. Lisäksi Juska Savolainen siirtyi norjalaiseen Rosenborgiin ja Jussi-Pekka Savolainen Kuopion Palloseuraan. Joukkueeseen saapuivat ennen kauden alkua Chris James, Vili Savolainen ja Rafinha.
Veikkausliigaa edeltävässä Liigacupissa Tampere United eteni puolivälieriin, missä joukkue putosi Turun Interiä vastaan käydyssä ottelussa rangaistuspotkukilpailun jälkeen.
Veikkausliiga ei lähtenyt käyntiin odotetulla tavalla. Joukkue keräsi kuudesta ensimmäisestä ottelusta vain kolme pistettä, ja vasta seitsemännessä pelissä tuli kauden avausvoitto. Joukkuetta vaivasivat alkukaudesta lukuisat loukkaantumiset . EM-kisojen aiheuttaman tauon jälkeen United siirtyi käyttämään taktiikkaa, jossa aiemmin yleensä topparina pelannut lähes kaksimetrinen Henri Myntti siirrettiin kärkeen. Tämä tuotti tulosta, ja Myntti nousi nopeasti joukkueen maalitilaston kärkeen. Vaikka peliesitykset paranivat, ei pisteitä tullut riittävästi kärkijoukkueiden saavuttamiseksi. Valmentaja Hjelm totesikin, että loppukaudella Suomen Cupissa menestyminen on erityisen tärkeää Europelipaikan saavuttamiseksi . Joukkue sijoittui lopulta Veikkausliigassa seitsemänneksi. Henri Myntti jakoi Veikkausliigan maalikuninkuuden Hongan Aleksandr Kokon kanssa kolmellatoista osumallaan.
Suomen Cupissa Tampere United aloitti 14–0 -voitoilla FC Espoon kakkosjoukkueesta. Tämä on Unitedin seurahistorian suurin voitto virallisessa ottelussa. Seuraavalla kierroksella TamU voitti FC Viikingit. Kahdeksannen kierroksen ottelussa FC Honka pudotti TamU:n jatkosta kahdella jatkoaikamaalillaan . TamU ei näin ollen pelaa kansainvälisiä otteluita kaudella 2009.
Eurokentillä TamU eteni Mestarien liigan toiselle karsintakierrokselle. Ensimmäisellä kierroksella Tampere United pudotti montenegrolaisen FK Budućnost Podgorican yhteismaalein 3–2. Toisella kierroksella slovakialainen FC Artmedia Petržalka pudotti Unitedin jatkosta.
Kesäkuussa Tampere United pelasi ystävyysottelun ruotsalaista Djurgårdenia vastaan 10-vuotisjuhliensa kunniaksi.
Ottelut Mestarien liigan karsinnassa.
Ensimmäinen karsintakierros.
Tampere United eteni toiselle karsintakierrokselle yhteismaalein 3–2.
Toinen karsintakierros.
Tampere United putosi jatkosta, Artmedia eteni kolmannelle karsintakierrokselle yhteismaalein 7–3.
Ottelut Suomen cupissa.
Tampere United aloitti Suomen Cupin hallitsevana mestarina 6. kierrokselta.
6. kierros
7. kierros
8. kierros (puolivälierä)
Muut ottelut.
10-vuotisjuhlaottelu
Maalintekijät.
Tampere Unitedin maalintekijät Veikkausliigassa 2008.
¹ Jakoi Veikkausliigan maalikuninkuuden Hongan Aleksandr Kokon kanssa.
Taivaskero

Taivaskero eli Himmelriiki on Muoniossa Pallas-Yllästunturin kansallispuistossa sijaitsevan Pallastunturin korkein laki. Se on 809,1 metriä korkea.
Taivaskerolla sytytettiin olympiatuli vuonna 1952, josta on muistona kivinen laatta tunturin huipulla.
Räpylä (käsine)

Räpylä on pesäpallossa, baseballissa ja softballissa käytettävä käsine
pallon kiinniottamiseen. Myös jääkiekossa ja kaukalopallossa maalivahti käyttää räpylää. Räpylöitä suunnitellaan sekä oikea- että vasenkätisille. Suomessa pesäpalloräpylöitä valmistaa esimerkiksi Karhu ja J-Pesis. 
Pesäpalloräpylän rakenne.
Pesäpalloräpylän valmistusmateriaalina toimii nahka. Räpylän eri osien koko voi vaihdella sen mukaan, minkälainen pelaaja räpylää käyttää. Esimerkiksi junioreille suunnatuissa räpylöissä rakenne voi olla pienempi ja pussiosa suurempi, kuin aikuisten mallissa. Junioripelaajien räpylöissä pienempi kämmenosa sopii paremmin pieneen käteen ja suurempi pussiosa helpottaa lyönnin kiinni ottamista.
Aikuisten räpylämalleissa räpylän rakenne on kovempi kuin junioreiden malleissa, sillä kovat lyönnit vaativat myös kovemman kiinniottomateriaalin. Junioreiden räpylät valmistetaan usein aikuisten räpylöitä pehmeämmästä nahasta.
Fasaanit

Fasaanit ("Phasianus") on aitokanojen heimoon kuuluva lintusuku. ”Fasaani” tulee kreikankielisestä ilmaisusta ”Fasisjoelta kotoisin oleva lintu”. Fasaaneja on kahta lajia, mutta monia peltokanojen heimon sukuja kutsutaan myös fasaaneiksi. Koiraat ovat naaraita koristeellisempia.
Sukuun kuuluvia lajeja ovat fasaani ja viherfasaani, joita tavataan Japanissa. Japanista laji on alalajien avulla levinnyt Kaukasukselta Kiinan itäosiin ja Formosalle. Metsästystä varten fasaania on istutettu suureen osaan Pohjois-Amerikkaa ja lähes koko Eurooppaan sekä Havaijille. Alkuperäistä istutettua muotoa on risteytetty kiinalaisen sepelfasaanin kanssa. Suomessa istuttaminen aloitettiin jo 1900-luvun alussa.
Symboliikka.
Länsimaisessa symboliikassa fasaani ei ole tärkeä lintu. Se on käsitetty rinnakkaiseksi feeniks-linnulle, etenkin kultafasaani, jonka uloste antoi antiikin kansanuskomusten mukaan voimaa. Kiinassa fasaanin käheää huutoa on pidetty ukkosen vertauskuvana, sateen ennusmerkkinä ja liitetty maailmankaikkeuden alkuprinsiippiin jangiin. Fasaanin on uskottu kykenevän muuttamaan itsensä osteriksi tai käärmeeksi ja olevan sitten jinin ruumiillistuma (ks. jin ja jang). Kultafasaani oli yksi keisarin kahdestatoista arvomerkistä ja symboloi kuningatarta. Silti se on herättänyt enemmän kielteisiä kuin myönteisiä mielikuvia. Fasaanin huutoa on pidetty tulvan, siveettömyyden, viettelyksen ja yliluonnollisen turmion vertauskuvana.
Renaissance Capital

Renaissance Capital vuonna 1995 perustettu on Moskovassa pääkonttoriaan pitävä investointipankki, joka keskittyy täysin kehittyville markkinoille, Venäjälle, IVY-maihin ja Saharan eteläpuoliseen Afrikkaan. 
Renaissance Capital ajautui konkurssin partaalle syyskuun 2008 talouskriisin aikana, mikä pakotti sen entisen pääomistajan Stephen Jenningsin myymään 50 % + yhden osakkeen Mihail Prohorovin Onexim Groupille ja Polyus Goldille 500 miljoonan US-dollarin hintaan.
Yhdysvaltalaisten Goldman Sachsin ja Morgan Stanleyn luovuttua saman kriisin aikana investointipankkistatuksestaan (muuttuivat liikepankeiksi) Renaissance Capital on luultavasti maailman suurin jäljellä oleva investointipankki.
Energiavarat maailmassa

Tämä artikkeli käsittelee maailman energiavaroja. Energian kulutuksesta kertoo energiankulutus maailmassa.
Öljy.
Yleinen öljyvarantojen kokonaisarvio on 2 000 mrd. barrelia (tynnyriä) ja ASPO:n mukaan 1850 mrd. barrelia. Tästä määrästä vuoden 2003 lopussa öljyä oli kulutettu 920 mrd. barrelia. Pumppaamalla saadaan 36 % öljystä. Sen jälkeen käytetään tehostettuja ja kalliimpia menetelmiä, joihin sisältyy hiilidioksidin pumppaus öljykerrokseen. Yli 300 metrin syvyydessä meressä olevaa öljyä opittiin käyttämään vuonna 2001. Vuoden 2003 alussa syvänmeren öljyä oli löydetty yhteensä 47 mrd. barrelia: Brasilia, Meksikonlahti, Angola ja Nigeria. 2/3 öljyvaroista on Lähi-idässä. PB:n luvut öljyreserveistä eivät välttämättä täytä SEC:n määritelmiä tai edusta PB:n omaa näkemystä. Lähi-idän öljy-yhtiöiden geologin geologian tohtori Michael Smithin mukaan, jos kysyntä kasvaa 1,5 % vuodessa, tuotanto on rajoittavaa vuonna 2011.
Öljyhiekka ja -liuske.
Epäkonventionaalinen öljyä on yhteensä 7 000 mrd. barrelia, josta 700 mrd. barrelia on luettavissa käyttökelpoiseksi reserviksi. Öljyliuskeen ja öljyhiekan käyttöön liittyy suuri energian ja veden kulutuksen ongelma ja jäljelle jää jätteet. Öljyhiekasta ja liuskeesta on 87 % kolmessa maassa: Kanada 36 %, USA 32 % ja Venezuela 19 %.
Maakaasu.
Colin Campbellin työnä uransa lopussa konsulttina Petroconsultants –yhtiössä oli kerätä tiedot 18 000 öljykentästä. Uppsalassa toimivan ASPO:n (2001) perustajan Colin Campbellin mukaan kaasuvarat ovat 280 000 mrd. kuutiota, mikä vastaa 1 800 mrd. öljytynnyriä. Kaasuvaroista on käytetty neljäsosa. Yhdysvalloissa on 10 % maailman kaasuvaroista. Vuonna 2004 Yhdysvallat oli kuluttanut 40 % kaasuvaroistaan.
Kivihiili.
Energia-alan yhtiöiden yhdistyksen mukaan nykyisellä kulutuksella maailman tunnettujen kivihiilivarojen on arvioitu riittävän 200 vuotta.
Koko maailmassa on käytettävissä olevaa kivihiiltä yhteensä 847  miljardia tonnia. Yksi tonni kivihiiltä sisältää noin 745 kg hiiltä. Siten ihmiskunnan ulottuvilla oleva kivihiilireservi sisältää 632 miljardia tonnia hiiltä.
Ydinvoima.
OECD:n ydinenergiajärjestön NEA:n ja YK:n alaisen IAEA:n yhteisen raportin mukaan alle 130 dollarin kilohinnalla taloudellisesti käytettävissä olevat tunnetut malmivarannot ovat runsaat 4,7 miljoonaa tonnia, mikä riittäisi nykyisten reaktorien tarpeisiin seuraavaksi 85 vuodeksi.
Ydinvoima vastaa 17 % sähkönkäytöstä, mutta vain 2,5 % loppuenergiasta.
Putnamin piirikunta (Ohio)

Putnamin piirikunta on piirikunta Ohiossa, Yhdysvalloissa, joka on nimetty kenraali Israel Putnamin mukaan. Sen suurin kylä on Ottawa.
Maantiede.
Putnamin naapuripiirikuntia ovat Henry pohjoisessa, Wood koilliskulmassa, Hancock idässä, Allen etelässä, Van Wert lounaassa, Paulding lännessä ja Defiance luoteessa.
Väestö.
Piirikunnassa oli vuoden 2010 väestönlaskennassa 34 499 ihmistä. Etniset ryhmät jakautuvat valkoisiin, joita on 98,3%, mustiin (0,5%), alkuperäisamerikkalaisiin (0,3%) ja aasialaisiin (0,3%).
Kotitalouden mediaanitulo on 59 378 dollaria ja köyhyysrajan alapuolella oli 6,3% väestöstä 2007–2011 välisenä aikana.
Harrinivan Lomakeskus

Harriniva Hotels &amp; Safaris (aikaisemmalta nimeltään Harrinivan Lomakeskus) on Muoniossa, Länsi-Lapissa sijaitseva perheyritys. Lomakeskus on perustettu vuonna 1973. Lomakeskus tarjoaa majoitus- ja ravintolapalveluita sekä ohjelmapalveluita.
Harriniva-konsernin kohteet.
Jerisjärven rannalla sijaitsevassa Jeris Lakeside Resortissa on Suomen ladun omistama hotelli ja lomamökkejä sekä saunomista esittelevä Arctic Sauna World. Jerisjärven läheisyydessä sijaitsevat Pallas-Yllästunturin kansallispuisto sekä Keimiö-, Sammal- ja Lommoltunturit. Torassiepin porotilalla on hoidettu poroja 200 vuoden ajan. Tilalla on ravintola, missä on tarjolla lähiseudulla tuotettua luomuruokaa.
Lomakeskuksen aktiviteettitarjontaa.
Lomakeskus tarjoaa talvisin muun muassa husky-, moottorikelkka-, revontuli- ja porosafareita ja Wellness-hoitoja. Kesäisin frisbee- ja minigolfia, sekä koskenlasku- ja melontaohjelmia.
Aistė Smilgevičiūtė

Aistė Smilgevičiūtė (s. 29. lokakuuta 1977 Plungė, Liettuan SNT, Neuvostoliitto) on liettualainen laulaja. Hän soittaa folkmusiikkiia, jazzia, pop rockia ja muita musiikin lajeja. Hän on ollut Skylė-yhtyeen jäsen vuodesta 1996. Hän on suorittanut filosofian tutkinnon Vilnan yliopistossa. Smilgevičiūtė edusti Liettuaa Eurovision laulukilpailussa 1999 kappaleella ”Strazdas”, joka sijoittui 13 pisteellä 20:nneksi.
Kalkkunat

Kalkkunat ("Meleagris") on aitokanojen heimoon kuuluva lintusuku, joka aiemmin luettiin omaan Meleagrididae-heimoonsa. Siihen kuuluu kaksi Pohjois- ja Keski-Amerikassa elävää lajia. Niiden lisäksi tunnetaan useita esihistoriallisia lajeja. Kalkkunoiden levinneisyys ulottuu Kanadan eteläosista Meksikoon ja Guatemalan pohjoisosiin. Molempien lajien elinympäristöä ovat puistomaiset metsät. Ne elävät pieninä parvina.
Kalkkunat ovat kookas- ja solakkaruumiisia lintuja, joilla on pitkät jalat ja tukeva nokka. Siivet ovat pyöreähköt. Höyhenpeite on metallinhohtoinen, runsas ja tiivis. Pään ja kaulan nahka on sinisen ja punaisen kirjomia, eikä niissä ole höyheniä. Sen sijaan niillä on runsaasti erilaisia känsiä ja ihopoimuja, jotka erityisesti kiihtyneillä koirailla turpoavat paljon. Koiraiden otsassa on pitkä ja lihainen turpoava kasvain. Soidinaikaan koiraat perustavat itselleen haaremin, eivätkä ole perhesidonnaisia.